**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄԻՆ**

****

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆՈՒՄ 2024 ԹՎԱԿԱՆԻ II ԿԻՍԱՄՅԱԿՈՒՄ ՍՏԱՑՎԱԾ ԴԻՄՈՒՄՆԵՐՈՒՄ (ԲՈՂՈՔ) ԲԱՐՁՐԱՑՎԱԾ ԽՆԴԻՐՆԵՐԻ ՈՒՍՈՒՄՆԱՍԻՐՈՒԹՅԱՆ ԵՎ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ ՄԱՍԻՆ**

**2025**

ԲՈՎԱՆԴԱԿՈՒԹՅՈՒՆ

[Նախաբան - 3 -](#_Toc156381337)

[Դիմումների (բողոք) քանակական պատկեր - 4 -](#_Toc156381338)

[1. Ըստ ժամանակահատվածի - 4 -](#_Toc156381339)

[2. Ըստ ուսումնական հաստատությունների - 5 -](#_Toc156381340)

[3. Ըստ հասցեագրման աղբյուրի - 7 -](#_Toc156381341)

[5. Ըստ սեռի - 13 -](#_Toc156381342)

[Իրականացված վերահսկողական գործառույթներ - 13 -](#_Toc156381343)

[Վարչական վարույթ - 15 -](#_Toc156381344)

[Բարձրացված հարցերի բովանդակություն - 19 -](#_Toc156381345)

# Հապավումներ

|  |  |
| --- | --- |
| **ԿՏՄ՝** | Հայաստանի Հանրապետության կրթության տեսչական մարմին |
| **ԿԳՄՍՆ՝** | Հայաստանի Հանրապետության կրթության, գիտության, մշակույթի և սպորտի նախարարություն |
| **ՆՈՒՀ՝** | Նախադպրոցական ուսումնական հաստատություն |
| **ՀՈՒՀ՝** | Հանրակրթական ուսումնական հաստատություն |
| **ՄՈՒՀ՝** | Մասնագիտական ուսումնական հաստատություն (Արհեստագործական և միջին մասնագիտական ուսումնական հաստատություն) |
| **ՆԳՆ՝** | Հայաստանի Հանրապետության ներքին գործերի նախարարություն |
| **ԱԱՏՄ՝** | Հայաստանի Հանրապետության առողջապահական և աշխատանքի տեսչական մարմին |
| **ՍԱՏՄ՝** | Հայաստանի Հանրապետության սննդամթերքի անվտանգության տեսչական մարմին |
| **ՔՏՀԱՏՄ՝** | Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնին |
| **ՊՎԾ՝** | Հայաստանի Հանրապետության պետական վերահսկողական ծառայություն |
| **ՊԵԿ՝** | Հայաստանի Հանրապետության պետական եկամուտների կոմիտե |

# Նախաբան

Ղեկավարվելով Տեսչական մարմինների մասին օրենքով, հիմք ընդունելով ԿՏՄ-ի գործունեության 2024 թվականի տարեկան ծրագիրը, ի կատարումն «Կրթության տեսչական մարմնի հանրությունից ստացվող բողոքների ընդունման և հետագա ընթացք տալու մասին» կարգի 11-րդ և 14-րդ կետերի պահանջների, ՌԳՍՊՎԳ վարչության[[1]](#footnote-1) կողմից իրականացվել է 2024 թվականի II կիսամյակում ստացված դիմումներում (բողոք) (այսուհետ՝ դիմում) բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկեր ըստ`

* ամիսների,
* վերահսկողության ոլորտների,
* սկզբնական հասցեագրման աղբյուրների,
* ՀՀ մարզերի և Երևան քաղաքի,
* ուսումնական հաստատությունների,
* իրականացված վարչական վարույթների տևողության,
* դիմումատուների սեռերի.

1. իրականացված վերահսկողական գործառույթների (ստուգում, վարչական վարույթ և ուսումնասիրություն) արդյունքներ.
2. բարձրացված հարցերի բովանդակություն:

## Դիմումների քանակական պատկեր

### Ըստ ամիսների

2024 թվականի II կիսամյակում ԿՏՄ-ում ստացվել է 88 դիմում, որից 3-ը՝ ԿՏՄ թեժ գծով և 1-ը՝ ֆեյսբուք սոցիալական հարթակից:

2023 թվականի II[[2]](#footnote-2) և 2024 թվականի I[[3]](#footnote-3) կիսամյակների համեմատությամբ դիմումների քանակական պատկերը հետևյալն է *(աղյուսակ 1)՝*

|  |  |  |  |
| --- | --- | --- | --- |
| Աղյուսակ 1: Դիմումների քանակական դինամիկան նախորդ 2 կիսամյակների համեմատությամբ | | | |
| Ժամանակահատված | Դիմումների թիվ | Դինամիկա |  |
| 2023 թվականի 2-րդ կիսամյակ | **45** |  |  |
| 2024 թվականի 1-ին կիսամյակ | **50** | **+11.1%** |  |
| 2024 թվականի 2-րդ կիսամյակ | **88** | **+76%** |  |

2023 թվականի 2-րդ կիսամյակի համեմատությամբ 2024 թվականի II կիսամյակում դիմումների թվի զգալի աճ է նկատվել կազմելով 95.5%, իսկ 2024 թվականի I կիսամյակի նկատմամբ՝ 11.1%-ով, իսկ 2024 թվականի II կիսամյակը և I կիսամյակի նկատմամբ՝ 76%-ով:

2023 և 2024 թվականների II կիսամյակների ընթացքում ստացված դիմումների թիվն՝ ըստ ամիսների ներկայացված են գծապատկեր 1-ում:

### Ըստ ուսումնական հաստատությունների

2024 թվականի II կիսամյակում ԿՏՄ-ում ստացված 88 դիմումներից 13-ը վերաբերել է նախադպրոցական, 66-ը` հանրակրթական, 4-ը՝ արհեստագործական և միջին մասնագիտական, 3-ը՝ այլ, 2-ը բարձրագույն ուսումնական հաստատությունների գործունեությանը:

Վերջին 3 կիսամյակների դիմումների քանակը[[4]](#footnote-4)՝ ըստ ուսումնական հաստատությունների տեսակների` ներկայացված է գծապատկեր 2-ում:

**75%**

Գծապատկեր 2-ից երևում է նաև, որ վերջին 3 կիսամյակներում ստացված 183 դիմումներից միայն 17-ն (9.3%) են եղել ՆՈՒՀ-երի, 9-ը (5%)՝ ՄՈՒՀ-ների, 11-ը (6%)՝ այլ բնույթի, իսկ 146-ը (79.7%)՝ ՀՈՒՀ-երի վերաբերյալ:

Գծապատկեր 3-ում պատկերված է 2024 թվականի II կիսամյակի դիմումների տոկոսային համամասնությունը՝ ըստ ուսումնական հաստատությունների:

Գծապատկեր 3-ից երևում է, որ ամենաքիչ թվով դիմումները եղել են ՄՈՒՀ-ների վերաբերյալ (4 դիմում):

### Ըստ հասցեագրման աղբյուրի

Հաշվետու ժամանակահատվածում ստացված 88 դիմումները ԿՏՄ են վերահասցեագրվել ՀՀ վարչապետի աշխատակազմից, ԿԳՄՍՆ-ից և ՊՎԾ-ից։ Քանակական պատկերն` ըստ հասցեգրման աղբյուրի, ներկայացված է գծապատկեր 4-ում:

Այսպիսով, 3 կիսամյակների դիմումների թիվը[[5]](#footnote-5), ըստ վերը նշված երկու հասցեագրման աղբյուրների, պատկերված է գծապատկեր 5-ում:

1. **Ըստ մարզերի և Երևան քաղաքի**

Հաշվետու ժամանակահատվածում ստացված դիմումների տոկոսային համամասնությունը, ըստ ՀՀ մարզերի և Երևան քաղաքի, ներկայացված է գծապատկեր 6-ում:

**10․2%**

**45.4%**

**13.6%**

Դիմումների թիվն, ըստ ՀՀ մարզերի և Երևան քաղաքի ուսումնական հաստատությունների, ներկայացված է ստորև բերված աղյուսակ 2-ում:

|  |  |  |
| --- | --- | --- |
| **Աղյուսակ 2: Դիմումների թիվն` ըստ ՀՀ մարզերի և Երևան քաղաքի ուսումնական հաստատությունների** | | |
| ***ՀՀ մարզեր,***  ***Երևան քաղաք*** | ***Դիմումների թիվը***  ***(ներառյալ «Թեժ գիծը»)*** | ***Դիմումների թիվն՝ ըստ***  ***ուսումնական հաստատությունների*** |
| ***Երևան*** | ***40***  ***2-ը «Թեժ գիծ»,***  ***1-ը ֆեյսբուքյան հարթակ*** | ***«Մանկության ակադեմիա» մանկապարտեզ, «Հայ կրթություն» կրթական հիմնադրամի մանկապարտեզ, թիվ*** ***160 մանկապարտեզ, «Տուն-տունիկ» մանկապարտեզ «Թեժ գիծ», Հայ-Ամերիկյան մանկական կենտրոն, «Ինչուիկ»,*** «***Ազատ դպրոց», «Յունիթ սքուլ», Թիվ 2 ա/դ, 18 հ/դ , 20 հ/դ, 32 հ/դ, 49 հ/դ «Թեժ գիծ», 56 հ/դ (2), 76 հ/դ, 83 ա/դ, 84 հ/դ, 109 ա/դ,*** ***124 հ/դ, 127 ա/դ (3), 130 հ/դ (2), 140 հ/դ, 187 մ/դ, «Մխիթար Սեբաստացի կրթահամալիր», Հրանտ Մաթևոսյանի անվան հ/դ (3), Թիվ 9 արհեստագործական պետական ուսումնարան,*** «***Իրական դպրոց», Հանրապետական թիվ 2 հատուկ***  ***կրթահամալիր (3), Թիվ 11 հատուկ (օժանդակ) դպրոց, Թիվ 14 հատուկ դպրոց, ՀՊՏՀ, ՀՖՀՀ*** |
| ***Արարատ*** | ***12*** | ***Արտաշատ քաղաքի Հ. Թումանյանի անվան N 2 հ/դ (4), Պարույր Սևակի անվան հ/դ (8)*** |
| ***Արմավիր*** | ***7*** | ***Մերձավանի մանկապարտեզ, ««Հակոբյան» ուսուցման, զարգացման և ժամանցի կենտրոն», Թիվ 6 հ/դ (2), «Զարթոնքի մ/դ» (2), Դաշտի մ/դ*** |
| ***Կոտայք*** | ***1*** | ***Հրազդանի թիվ 15 մանկապարտեզ*** |
| ***Շիրակ*** | ***9*** | ***Գյումրու թիվ 10 հ/դ, 20 հ/դ, 27 մ/դ (2), 32 հ/դ, Բյուրակնի մ/դ (2), Լեռնուտի մ/դ (3)*** |
| ***Արագածոտն*** | ***4***  ***1-ը «Թեժ գիծ»*** | ***Աշտարակ քաղաքի «Մանուշակ» մանկապարտեզ «Թեժ գիծ», Ապարան քաղաքի թիվ 1 հ/դ (2), Բյուրականի Հ․Թումանյանի մ/դ*** |
| ***Տավուշ*** | ***1*** | ***Չինարիի Վ. Սաղոյանի անվան մ/դ*** |
| ***Լոռի*** | ***6*** | ***Ստեփանավանի թիվ 1 մանկապարտեզ, Վանաձորի «Էվրիկա» դպրոց, Վանաձորի թիվ 3 հ/դ (2), 24 մ/դ (2),*** |
| ***Սյունիք*** | ***4*** | ***Տեղ համայնքի Տեղի թիվ 1 մանկապարտեզ (2), Կապանի արվեստի պետական քոլեջ, Բարձրավանի մ/դ,*** |
| ***Գեղարքունիք*** | ***3*** | ***Ներքին Գետաշեն գյուղի թիվ 1 մ/դ (2), Զոլաքարի թիվ 1 մ/դ,*** |
| ***Վայոց ձոր*** | ***1*** | ***Արենի համայնքի Ռինդի մ/դ*** |
| ***Ընդամենը*** | ***88***  ***(այդ թվում՝՝3 «Թեժ գիծ»)*** |  |

2024 թվականի II կիսամյակում և նախորդ երկու հաշվետու ժամանակահատվածներում[[6]](#footnote-6) ստացված դիմումների քանակական պատկերն, ըստ ՀՀ մարզերի և Երևան քաղաքի, ներկայացված է գծապատկեր 7-ում:

Հատկանշական է, որ 3 կիսամյակներում էլ բողոքներ եղել են Երևանից, Շիրակի, Արարատի, Սյունիքի, Արագածոտնի, Լոռու, Արմավիրի մարզերից:

2024 թվականի 2-րդ կիսամյակում ստացված ուսումնական հաստատությունների գործունեությանը վերաբերող դիմումները, ըստ լիազոր մարմնի ենթակայության, բաշխված են հետևյալ կերպ (աղյուսակ 3).

|  |  |  |
| --- | --- | --- |
| Աղյուսակ 3: Դիմումների թիվն` ըստ լիազոր մարմնի և ուսումնական հաստատությունների | | |
| *ՀՀ ԿԳՄՍՆ* | ***24*** | *«Մանկության ակադեմիա» մանկապարտեզ, «Հայ կրթություն» կրթական հիմնադրամի մանկապարտեզ, «Տուն-տունիկ» մանկապարտեզ «Թեժ գիծ», Հայ-Ամերիկյան մանկական կենտրոն, «Ինչուիկ»,* «*Ազատ դպրոց», «Յունիթ սքուլ», Թիվ 2 ա/դ, 83 ա/դ, 109 ա/դ, 127 ա/դ (3),* *187 մ/դ, «Մխիթար Սեբաստացի կրթահամալիր», Թիվ 9 արհեստագործական պետական ուսումնարան,* «*Իրական դպրոց», Հանրապետական թիվ 2 հատուկ*  *կրթահամալիր (3), թիվ 11 հատուկ (օժանդակ) դպրոց, թիվ 14 հատուկ դպրոց, Վանաձորի «Էվրիկա» դպրոց, Կապանի արվեստի պետական քոլեջ,* |
| *Երևանի քաղաքապետարան* | ***15*** | *թիվ* *160 մանկապարտեզ, Թիվ 18 հ/դ, 20 հ/դ, 32 հ/դ, թիվ 49 հ/դ «Թեժ գիծ», 56 հ/դ (2), 76 հ/դ, 84 հ/դ, թիվ 124 հ/դ, թիվ 130 հ/դ, թիվ 140 հ/դ, Հրանտ Մաթևոսյանի անվան հ/դ (3)* |
| *ՀՀ Արարատի մարզպետարան* | ***11*** | *Արտաշատ քաղաքի Հ. Թումանյանի անվան N 2 հ/դ (4), Պարույր Սևակի անվան հ/դ (7),* |
| *ՀՀ Շիրակի մարզպետարան* | ***9*** | *Գյումրու թիվ 10 հ/դ, 32 հ/դ, 20 հ/դ, 27 մ/դ (2), Բյուրակնի մ/դ (2), Լեռնուտի մ/դ (3),* |
| *ՀՀ Արմավիրի մարզպետարան* | ***7*** | *Մերձավանի մանկապարտեզ, ««Հակոբյան» ուսուցման, զարգացման և ժամանցի կենտրոն», թիվ 6 հ/դ (2), «Զարթոնքի մ/դ» (2), Դաշտի մ/դ* |
| *ՀՀ Լոռու մարզպետարան* | ***4*** | *Ստեփանավանի թիվ 1 մանկապարտեզ, Վանաձորի թիվ 3 հ/դ (2), 24 մ/դ,* |
| *ՀՀ Արագածոտնի մարզպետարան* | ***4*** | *Աշտարակ քաղաքի «Մանուշակ» մանկապարտեզ «Թեժ գիծ», Ապարան քաղաքի թիվ 1 հ/դ (2), Բյուրականի Հ․Թումանյանի մ/դ «ստուգում»,* |
| *ՀՀ Գեղարքունիքի մրզպետարան* | ***3*** | *Ներքին Գետաշեն գյուղի թիվ 1 մ/դ (2), Զոլաքարի թիվ 1 մ/դ,* |
| *ՀՀ Սյունիքի մարզպետարան* | ***3*** | *Տեղ համայնքի Տեղի թիվ 1 մանկապարտեզ (2), Բարձրավանի մ/դ,* |
| *ՀՀ Տավուշի մարզպետարան* | ***1*** | *Չինարիի Վ. Սաղոյանի անվան մ/դպրոց* |
| *ՀՀ Կոտայքի մարզպետարան* | ***1*** | *Հրազդանի 15 մանկապարտեզ* |
| *ՀՀ Վայոց ձորի մարզպետարան* | ***1*** | *Արենի համայնքի Ռինդի մ/դ* |
|  | *5* | *Այլ բնույթի*  *ՀՊՏՀ, ՀՖՀՀ, Վանաձորի թիվ 24 մ/դ, Երևանի թիվ 130 հ/դ, Արարատի մարզի Պարույր Սևակի անվան հ/դ* |

### Ըստ սեռի

88 դիմումներից 7-ը ստացվել են պետական մարմիններից (ՀՀ քննչական կոմիտե (1), ԱԱՏՄ (1), ԿԳՄՍՆ (4), ՀՀ Արագածոտնի մարզպետի աշխատակազմ (1)), իսկ 81-ը՝ ՀՀ քաղաքացիներից: 2024 թվականի II կիսամյակում ստացված 88 դիմումներից 65-ը ներկայացրել են կին դիմումատուները, իսկ 12-ը՝ տղամարդ դիմումատուները։

## Իրականացված վերահսկողական գործառույթներ

2024 թվականի 2-րդ կիսամյակում ստացված 88 դիմումների արդյունքում իրականացված գործառույթների պատկերը այսպիսին է (գծապատկեր 9).

**19.3%**

**25%**

**28.4%**

Այլ պետական մարմիններին վերահասցեագրված դիմումների թիվն, ըստ համապատասխան մարմինների, ներկայացված է գծապատկեր 10-ում։

Այսպիսով, 2024 թվականի 2-րդ կիսամյակում ստացված 88 դիմումներից 25-ը վերահասցեագրվել են այլ պետական մարմիններ։ Նշենք, որ 4 դիմումներ, ելնելով բարձրացված հարցերից, միաժամանակ վերահասցեագրվել են մի քանի պետական մարմինների։ Գծապատկեր 10-ից երևում է, որ մեծ թիվ են կազմում ԿԳՄՍՆ, ՆԳՆ և ԱԱՏՄ վերահասցեագրված դիմումները:

### Վարչական վարույթ

2024 թվականի II կիսամյակում ստացված 88 դիմումների հիման վրա իրականացվել է 27 (30.6%) վարչական վարույթ և 1 ստուգում (*ՀՀ Արագածոտնի մարզի Բյուրականի Հ․Թումանյանի անվան մ/դ):*

Իրականացված 27 վարչական վարույթներից 19 (70.3%)-ի դեպքում հայտնաբերվել են կրթության բնագավառը կարգավորող օրենսդրության պահանջների խախտումներ, 5 (18.5%)-ի դեպքում կայացվել է կարճման որոշում, իսկ 3-ն ընթացքի մեջ են։ 2024 թվականի II կիսամյակում դիմումի հիմքով իրականացված 1 ստուգումը նույնպես ընթացքի մեջ է (ամփոփման փուլում է)։

Իրականացված 27 վարչական վարույթների միջին տևողությունը կազմել է 14.3 օր:

Այս ցուցանիշը 2023 թվականի 2-րդ կիսամյակում կազմել է 10.6[[7]](#footnote-7), իսկ 2024 թվականի I կիսամյակում՝ 16.7 օր[[8]](#footnote-8):

2023 թվականի II կիսամյակում իրականացվել է 17 վարչական վարույթ, իսկ 2024 թվականի I կիսամյակում՝ 19, II կիսամյակում՝ 27 վարչական վարույթ։ Տես գծապատկեր 11-ը.

2024 թվականի II կիսամյակում իրականացված վարչական վարույթների տոկոսային համամասնությունը՝ ըստ հաստատության տեսակի, ներկայացված է գծապատկեր 12-ում.

2024 թվականի II կիսամյակում իրականացված 27 վարչական վարույթներից 7-ը (25.9%) վերաբերել են ՆՈՒՀ-երին: Իրականացված 7 վարույթներից 4-ի դեպքում տրվել է կարգադրություն, 1-ը՝ կարճվել է, 2-ը՝ ընթացքի մեջ է։

2024 թվականի II կիսամյակում իրականացված 27 վարչական վարույթներից 17-ը (63%) վերաբերել են ՀՈՒՀ-երին: Իրականացված 17 վարույթներից 13-ի դեպքում տրվել է կարգադրություն, 3-ը՝ կարճվել է, 1-ը՝ ընթացքի մեջ է։

Իրականացված 27 վարչական վարույթներից 3-ը (11.1%) վերաբերել են ՄՈՒՀ-ներին։ Իրականացված 3 վարույթներից 2-ի դեպքում տրվել է կարգադրություն, 1-ը՝ կարճվել է։

2024 թվականի II կիսամյակում իրականացված 27 վարչական վարույթներից՝

* 19-ի դեպքում հայտնաբերվել են կրթության բնագավառը կարգավորող օրենսդրության պահանջների խախտումներ, տրվել է կարգադրություն *(Մերձավանի մանկապարտեզ, Աշտարակ քաղաքի «Մանուշակ» մանկապարտեզ, «Ինչուիկ», Տեղ համայնքի Տեղի թիվ 1 մանկապարտեզ, Ներքին Գետաշեն գյուղի թիվ 1 մ/դ, Երևանի թիվ 2 ա/դ, Արմավիրի մարզի թիվ 6 հ/դ, Երևանի թիվ 32 հ/դ, թիվ 49 հ/դ, թիվ 84 հ/դ, թիվ 130 հ/դ, թիվ 187 մ/դ, ՀՀ Շիրակի մարզի Բյուրակնի մ/դ, Լեռնուտի մ/դ, ՀՀ Տավուշի մարզի Չինարիի Վ. Սաղոյանի անվան մ/դ, Հանրապետական թիվ 2 հատուկ կրթահամալիր, Երևանի թիվ 14 հատուկ դպրոց, Իրական դպրոց, Կապանի արվեստի պետական քոլեջ),*
* 5-ը՝ կարճվել է *(ՀՀ Լոռու մարզի Ստեփանավանի թիվ 1 մանկապարտեզ, Երևանի թիվ 76 հ/դ, Գյումրու թիվ 27 մ/դ (2), Հանրապետական թիվ 2 հատուկ կրթահամալիր),*
* 3-ը՝ ընթացքի մեջ է

*(ՀՀ Կոտայքի մարզի Հրազդանի թիվ 15 մանկապարտեզ, «Մանկության ակադեմիա» մանկապարտեզ, Երևանի Ջոն Կիրակոսյանի անվան թիվ 20 հիմնական դպրոց),*

2024 թվականի I կիսամյակում իրականացված վարչական վարույթներից 4-ի արդյունքներն ամփոփվել են 2024 թվականի II կիսամյակում, համաձայն որի՝

* 3-ի դեպքում հայտնաբերվել են կրթության բնագավառը կարգավորող օրենսդրության պահանջների խախտումներ, տրվել է կարգադրություն *(Քվանտ վարժարան, Մեծ Մանթաշի մ/դ, Առափիի մ/դ),*
* 1-ը՝ կարճվել է *(Գյումրու թիվ 23 մ/դ):*

2024 թվականի II կիսամյակում 3 ահազանգ է ստացվել ԿՏՄ «Թեժ գիծ» հեռախոսահամարով, 1 հրապարակում՝ ԿՏՄ պաշտոնական ֆեյսբուք հարթակով, 1 ահազանգ հրապարակվել է «Հրապարակ» օրաթերթում:

Իրականացված գործառույթների արդյունքում «Թեժ գիծ» հեռախոսահամարին ստացված 3 ահազանգերից 2-ի հիման վրա ԿՏՄ նախաձեռնությամբ հարուցվել են վարչական վարույթներ, 1-ը վերահասցեագրվել է ԿԳՄՍՆ և ՊԵԿ՝ դիմումում բարձրացված հարցերը ԿՏՄ իրավասությունից դուրս լինելու պատճառով:

«Հրապարակ» օրաթերթում հրապարակված 1 ահազանգի մասով ԿՏՄ նախաձեռնությամբ հարուցվել է վարչական վարույթ, իսկ ԿՏՄ պաշտոնական ֆեյսբուք հարթակի 1 հրապարակումը բավարարվել է՝ ԿՏՄ ղեկավարի 03.01.2024 թ. *«Հայաստանի Հանրապետության հանրակրթական (այդ թվում՝ նախադպրոցական), նախնական մասնագիտական (արհեստագործական) և միջին մասնագիտական ուսումնական հաստատություններում բռնության դեպքերի կամ դրանց ռիսկի առկայության կանխարգելման, բացահայտման, դիմումներին կամ ահազանգերին արագ արձագանքման խումբ ստեղծելու մասին»* N 01-Ա հրամանի շրջանակում ԿՏՄ ծառայողների իրականացրած գործառույթների արդյունքում: Վերոգրյալի մասով առկա է հետևյալ պատկերը՝

* 3-ի դեպքում հայտնաբերվել են կրթության բնագավառը կարգավորող օրենսդրության պահանջների խախտումներ, տրվել է կարգադրություն *(ՀՀ Արագածոտնի մարզի Աշտարակ քաղաքի «Մանուշակ» մանկապարտեզ, Երևանի թիվ 49 հ/դ, Հանրապետական թիվ 2 հատուկ կրթահամալիր),*
* 1-ը՝ բավարարվել է *(Երևանի թիվ 18 հ/դ),*
* 1-ը՝ վերահասցեագրվել է ՊԵԿ և ԿԳՄՍՆ *(«Տուն-տունիկ» մանկապարտեզ):*

Իրականացված վարչական վարույթների արդյունքները

***ՆՈՒՀ-երում իրականացված 7 վարչական վարույթների արդյունքներ***

7 վարչական վարույթներից 2-ը ընթացքի մեջ է, 1-ը կարճվել է (խախտումներ չեն հայտնաբերվել), 4 վարչական վարույթների արդյունքում արձանագրվել է 33 խախտում, տրվել է 12 հանձնարարական:

33 խախտումները վերաբերել են տնօրենի պաշտոնային պարտականությունների կատարմանը, տնօրենի թափուր պաշտոն զբաղեցնելու մրցույթի ընթացակարգին, կադրային նշանակումներին:

12 հանձնարարականներից կատարվել է 3-ը, մասամբ է կատարվել 3-ը, չի կատարվել 6-ը:

***ՀՈՒՀ-երում իրականացված 17 վարչական վարույթների արդյունքներ***

17 վարչական վարույթներից 1-ը ընթացքի մեջ է, 3-ը կարճվել է, որից 2-ում խախտումներ չեն արձանագրվել: Այսպիսով, 14 վարչական վարույթների արդյունքում արձանագրվել է 89 խախտում, տրվել է 53 հանձնարարական:

89 խախտումները վերաբերել են տնօրենի պաշտոնային պարտականությունների կատարմանը, սովորողի իրավունքին, բարոյահոգեբանական մթնոլորտին, ուսուցչի թափուր պաշտոն զբաղեցնելու մրցույթի ընթացակարգին, սովորողի ընդունելության կարգին:

53 հանձնարարականներից կատարվել է 17-ը, մասամբ է կատարվել՝ 6-ը, չի կատարվել 4-ը, 19-ի կատարման վերաբերյալ գրություն առկա չէ, 7-ի կատարման ժամկետը չի լրացել:

***ՄՈՒՀ-երում իրականացված 3 վարչական վարույթների արդյունքներ***

3 վարչական վարույթներից 1-ում խախտումներ չեն արձանագրվել, ուստի կարճվել է: 2 վարչական վարույթների արդյունքում արձանագրվել է 4 խախտում, տրվել է 2 հանձնարարական: 4 խախտումները վերաբերել են տնօրենի պաշտոնային պարտականությունների կատարմանը, ուսումնական պլանի սխալ կազմմանը: 2 հանձնարարականներից մասամբ է կատարվել՝ 1-ը, կատարման ժամկետը չի լրացել 1-ի դեպքում:

## Բարձրացված հարցերի բովանդակություն

Դիմումներում բարձրացված հարցերի բովանդակությունն, ըստ ՀՀ մարզերի և Երևան քաղաքի, ներկայացված է աղյուսակ 5-ում:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Աղյուսակ 5: Դիմումում բարձրացված հարցերի բովանդակություն** | | | | | | | | | | | | | |
| **Դիմումներում**  **բարձրացված**  **(նշված) հարցերը** | **Երևան** | **Արագածոտն** | **Արարատ** | **Արմավիր** | **Տավուշ** | **Շիրակ** | **Գեղարքունիք** | **Սյունիք** | **Լոռի** | **Կոտայք** | **Վայոց ձոր** | **Ընդամենը** |
| **Տնօրենի կողմից թույլ տրված անօրինականություններ, անարդյունավետ աշխատանք** | **22** | **4** | **5** | **7** | **1** | **9** | **1** | **2** | **5** | **1** |  | **57** |
| **Բռնություն, բուլինգ** | **10** | **1** | **5** | **1** |  |  | **1** |  | **1** |  |  | **19** |
| **Ուսումնական հաստատությունում տիրող բարոյահոգեբանական մթնոլորտ** | **7** |  | **6** |  | **1** |  |  |  |  |  |  | **14** |
| **Ուսուցչի պաշտոնի թափուր տեղի մրցույթի ընթացակարգ** | **2** | **1** |  | **3** |  | **2** | **1** |  | **3** |  | **1** | **13** |
| **Կրթության իրավունքի ոտնահարում** | **7** |  | **1** | **1** |  |  |  |  |  | **1** |  | **10** |
| **Կադրային նշանակումներ** | **3** | **1** |  | **1** |  | **4** |  |  |  |  |  | **9** |
| **Աշխատանքային իրավահարաբերություններ** |  |  | **1** | **2** |  | **3** | **1** |  |  |  |  | **7** |
| **Երեխայի անվտանգ միջավայրի ապահովում** | **5** |  |  |  |  |  |  |  |  |  |  | **5** |
| **Դրամահավաքություն** | **2** |  |  |  |  |  |  |  | **1** |  |  | **3** |
| **Դասաժամերի բաշխում** | **1** | **1** | **1** |  |  |  | **1** |  |  |  |  | **4** |
| **Ընտանեկան իրավահարաբերություններ** | **4** |  |  |  |  |  |  |  |  |  |  | **4** |
| **Տնօրենի պաշտոնի թափուր տեղի մրցույթի ընթացակարգ** | **1** |  |  |  |  |  |  | **2** |  |  |  | **3** |
| **Պաշտոնային դիրքի չարաշահում** | **1** |  | **1** |  |  |  |  | **2** |  |  |  | **4** |
| **Այլ բնույթի** | **3** |  | **1** |  |  |  |  |  | **1** |  |  | **5** |
| **Ընդամենը** | **67** | **8** | **21** | **15** | **2** | **18** | **5** | **6** | **11** | **2** | **1** | **156** |

Առավել շատ բարձրացված հարցերը վերաբերել են տնօրենի կողմից թույլ տրված անօրինականություններին և անարդյունավետ աշխատանքին՝ 156-ից 57-ը (36.5%) (տես աղյուսակ 5):

2024 թվականի II կիսամյակում ստացված 88 դիմումներում բարձրացված հարցերի բովանդակության մասով առաջին տեղում են տնօրենի կողմից թույլ տրված անօրինականությունները (64.7%), երկրորդ տեղում՝ բռնության, բուլինգի դեպքերը (21.5%), երրորդ տեղում՝ ուսումնական հաստատություններում տիրող բարոյահոգեբանական մթնոլորտին վերաբերող դիմումները (15.9%):

Տնօրենի կողմից թույլ տրված անօրինականություններին և անարդյունավետ աշխատանքին առավել շատ անդրադարձ է արվել ոչ միայն 2024 թվականի II կիսամյակում, այլև նախորդ 2 հաշվետու ժամանակահատվածներում (2023 թվականի II կիսամյակում[[9]](#footnote-9)՝ 45 դիմումներից 15 -ում (33.3%), իսկ 2024 թվականի I կիսամյակում` 50 դիմումներից 25-ում (50%):

**Այսպիսով՝**

1. Դիմումների թիվը աճել է նախորդ տարվա նույն ժամանակահատվածի համեմատությամբ 95.5%-ով, նախորդ կիսամյակի համեմատությամբ` 76%-ով ***(տե՛ս աղյուսակ 1)***,
2. ինչպես նախորդ ժամանակահատվածներում այս կիսամյակում ևս դիմումների մեծ մասը վերաբերել է միջնակարգ կրթության ոլորտին *(****տե՛ս գծապատկեր 2 և 3)***,
3. ամենաքիչ թվով բողոքները վերաբերել են մասնագիտական ուսումնական հաստատությունների գործունեությանը (4 դիմում) *(****տե՛ս գծապատկեր 3)***,
4. հաշվետու ժամանակահատվածում կտրուկ աճել է ՆՈՒՀ-երին վերաբերվող դիմումների թիվը (13 դիմում) *(****տե՛ս գծապատկեր 2 և 3)*,**
5. 2024 թվականի II կիսամյակում 88 դիմումներից 55-ը (62.5%) ԿՏՄ Է հասցեագրվել Էլեկտրոնային հարցումների միասնական հարթակից (***e-request.am***),
6. ստացված դիմումների քանակով առաջին եռյակում են Երևան քաղաքը, ՀՀ Շիրակի և Արարատի մարզերը ***(տե՛ս գծապատկեր 6)***,
7. գերակշռում են կին դիմումատուները` 75% ***(տե՛ս գծապատկեր 8)***,
8. ըստ ստացված դիմումների՝ վերահսկողական գործառույթների տոկոսային թիվը նախորդ կիսամյակների համեմատ աճել է առնվազն 53%-ով (2024 թվականի II կիսամյակում իրականացվել է 27 վարչական վարույթ և 1 ստուգում, իսկ 2023 թվականի II կիսամյակում՝ 17 վարչական վարույթ, 2024 թվականի I կիսամյակում` 19 վարչական վարույթ) ***(տե՛ս գծապատկեր 11)***,
9. 88 դիմումներից 22-ը (25%) բավարարվել են, 17-ին (19.3%) տրվել է պարզաբանում, իսկ 25-ի (28.4%) դեպքում բարձրացված հարցերը դուրս են եղել ԿՏՄ լիազորությունների շրջանակից ***(տե՛ս գծապատկեր 9)***,
10. տնօրենի կողմից թույլ տրված անօրինականություններին և անարդյունավետ աշխատանքին վերաբերող հարցը շարունակում է մնալ դիմումներում առավել շատ բարձրացվածը ***(տե՛ս աղյուսակ 5)***:

***Ելնելով վերլուծության արդյունքներից առաջարկում ենք.***

ուսումնական հաստատությունների տնօրեններին՝

* կրթական գործընթացը կազմակերպել՝ առաջնորդվելով կրթության բնագավառը կարգավորող օրենսդրության պահանջներով,
* ուսումնական հաստատությունում ապահովել առողջ բարոյահոգեբանական մթնոլորտ,
* բացառել բռնության և բուլինգի դեպքերը:

ԿՏՄ-ին՝

* կանխարգելիչ միջոցառումների ընթացքում անդրադառնալ բուլինգի տեսակներին, դրսևորումներին, ինչպես նաև բուլինգից պաշտպանված լինելու մեխանիզմներին:

***ՌԳՍՊՎԳ վարչություն***

1. Ռիսկի գնահատմնան, ստուգումների պլանավորման, վերլուծությունների և գնահատման վարչություն [↑](#footnote-ref-1)
2. Տես հաշվետվություն 2023 թ երկրորդ կիսամյակ <https://www.eib.am/hy/report> էջ 3 [↑](#footnote-ref-2)
3. Տես հաշվետվություն 2024 թ առաջին կիսամյակ <https://www.eib.am/hy/report> էջ 3 [↑](#footnote-ref-3)
4. Տես հաշվետվություն 2023 թ երկրորդ կիսամյակ <https://www.eib.am/hy/report> էջ 5

   Տես հաշվետվություն 2024 թ առաջին կիսամյակ <https://www.eib.am/hy/report> էջ 5 [↑](#footnote-ref-4)
5. Տես հաշվետվություն 2024 թ առաջին կիսամյակ <https://www.eib.am/hy/report> էջ 7 [↑](#footnote-ref-5)
6. Տես հաշվետվություն 2023 թ երկրորդ կիսամյակ <https://www.eib.am/hy/report> էջ 9

   Տես հաշվետվություն 2024 թ առաջին կիսամյակ <https://www.eib.am/hy/report> էջ 10 [↑](#footnote-ref-6)
7. Տես հաշվետվություն 2023 թ երկրորդ կիսամյակ <https://www.eib.am/hy/report> էջ 10 [↑](#footnote-ref-7)
8. Տես հաշվետվություն 2024 թ առաջին կիսամյակ <https://www.eib.am/hy/report> էջ 16 [↑](#footnote-ref-8)
9. Տես հաշվետվություն 2023 թ երկրորդ կիսամյակ <https://www.eib.am/hy/report> էջ 16 [↑](#footnote-ref-9)